न्यू ईयर पर बुकिंग फुल, दिल्ली से दूसरी ट्रेन पकड़नी है तो होगी परेशानी
भास्कर संवाददाता, श्रीगंगानगर।
अगरआपने अपना न्यू ईयर शहर के बाहर मनाने का प्लान बनाया है और अभी तक ट्रेन का रिजर्वेशन नहीं कराया तो सर्दियों में परेशानी हो सकती है। कारण यह है कि श्रीगंगानगर स्टेशन से चलने वाली प्रमुख ट्रेनों में अगले एक सप्ताह तक सारी सीटें फुल चल रही हैं। जानकारी के अनुसार मुंबई, देहरादून, नासिक, उज्जैन, जम्मू जैसे देश के प्रमुख टूरिस्ट और धार्मिक स्थानों पर जाने के लिए अपने शहर ट्रेनें नहीं होने के कारण लोगों को दिल्ली जाकर दूसरे साधन लेने पड़ते हैं। जबकि श्रीगंगानगर से दिल्ली के लिए सिर्फ तीन ही ट्रेनें हैं। इसमें से दिन में चलने वाली नांदेड़ सप्ताह में तीन दिन ही चलती है। ऐसे में श्रीगंगानगर स्टेशन से दिल्ली की ओर जाने वाली सभी ट्रेनों में अगले कई दिनों की वेटिंग जा रही है। नांदेड़ के अलावा दिल्ली के लिए उद्यान आभा तूफान और सराय रोहिल्ला ही मुख्य ट्रेनें हैं। इसमें अगले सप्ताह तक की सारी सीटें फुल चल रही हैं।
सर्दियोंमें एसी कोच को वरीयता दे रहे लोग
हालांकिएसी कोच के बजाय स्लीपर कोच में काफी सीटें खाली पड़ी हैं। रेलवे अधिकारियों ने बताया कि सर्दियों का मौसम होने के कारण लोग स्लीपर कोच के बजाय एसी को ज्यादा वरीयता दे रहे हैं। इस कारण स्लीपर में तो फिर भी लोगों को सीटें मिल रही है, लेकिन एसी कोचों में लंबी वेटिंग है।
दिल्ली जाने वाली ट्रेनों में एसी कोच की स्थिति
hin_Deva san_Deva hin_Deva awa_Deva hin_Deva bho_Deva